Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: a 19/2002. (V. 8.) OM rendelethez
Paragraph Index: 143

1. Általános elõírások 1.1. Annak, aki intézményt kíván létesíteni, szakmai programban kell összefoglalnia azokat a feladatokat, amelyek megoldására az épület szolgál. A szakmai program megvalósításához szükséges helyiségek számát, befogadóképességét, a beépítésre váró eszközök és felszerelések jegyzékét tervezési programban kell összefoglalni. A már meglévõ óvodák esetén az új helyiségekre vonatkozóan a közoktatási törvény alapján meghatározott nevelési program, új óvoda létesítése esetén a szakmai program alapján kell a tervezési programot elkészíteni. 1.2. A tervezési programot a helyi társadalom valós igényeit tükrözõ demográfiai, szociológiai, közgazdasági elemzéssel kell alátámasztani. 1.3. A tervezési programot az óvodafenntartó köteles elkészíttetni. A minõség és szakszerûség biztosítása érdekében a tervezési programot már meglévõ óvoda esetén a nevelõtestület és az óvodavezetõ, új óvoda létesítése esetén a helyi társadalom igényeit jól ismerõ, szakirányú (pedagógus) felsõfokú végzettségû, az Országos Szakértõi Névjegyzékben szereplõ szakember(ek) közremûködésével külön jogszabályban meghatározott jogosultsággal rendelkezõ vezetõ tervezõ építész szakember(ek) készítheti(k). Ha az óvodában nemzeti vagy etnikai kisebbségi nevelés folyik, a tervezési program elkészítéséhez az Országos Szakértõi Névjegyzékben szereplõ nemzetiségi szakértõ(k) igénybevétele is szükséges. 1.4. A tervezési programnak legalább azt a szakmai tartalmat és téri keretet tartalmaznia kell, amely még éppen biztosítja a nevelési program, új óvoda létesítése esetén tervezett feladatellátás szakmai programja megvalósítását (lásd 1. számú függelék). Ez alatt a tartalmi határ alatt nem lehet óvodát létesíteni, illetve nem lehet az intézményt óvodának nevezni. A tervezési programban ezt a tartalmi határt meg lehet haladni (lásd 2. számú függelék). 2002/60. szám 1.5. A tervezési programot az óvodafenntartó hagyja jóvá és a tervezés, valamint az építés egész folyamatában ellenõrzi/ellenõrizteti annak megvalósítását. Ha az óvodában nemzeti vagy etnikai kisebbségi nevelés és oktatás folyik, a tervezési program jóváhagyásához az óvodafenntartónak be kell szereznie az intézmény székhelye szerint illetékes helyi kisebbségi önkormányzat — ennek hiányában az országos kisebbségi önkormányzat — véleményét is. A tervezési program alapján elkészített építészeti-mûszaki tervdokumentációt az építésügyi hatósági engedélyezési eljárásra történõ benyújtás elõtt a külön jogszabályban meghatározott tervtanácshoz kell benyújtani. Ennek szakbírálói közé az Országos Szakértõi Névjegyzékben szereplõ közoktatási szakértõket kell bevonni. 1.6. Amennyiben az óvoda — a többi gyermekkel együtt vagy külön csoportban — fogyatékos gyermekek nevelésében is részt vesz, abban az esetben a rendelet 3. számú melléklete irányadó.

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes